
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 219 

2 Απριλίου 1996 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χορήγηση οικονομικού κινήτρου παραγωγικότητας 
στους υπαλλήλους του ΥΕΘΑ. 

Καθορισμός όρων και προϋποθέσεων απασχόλησης 
στο ΥΠ.ΕΞ. συνταξιούχου υπαλλήλου εμπειρογνώ¬ 
μονας σε θέματα βαλκανικών και παρευξεινίων χω¬ 
ρών, με μίσθωση έργου που έχει αντικείμενο τον συ¬ 
ντονισμό και την παρακολούθηση όλων των θεμά- 
των της ΟΣΕΠ (Οικονομική Συνεργασία Ευξείνου 
Πόντου). 

Τροποποίηση της απόφασης 2037924/4267/0022/ 
20.7.1995 (ΦΕΚ 686/Β/4.8.95) «Καθορισμός απο¬ 
ζημίωσης των μελών της τριμελούς Επιτροπής, για 
τον υπολογισμό, εκτίμηση και καθορισμό του μετο¬ 
χικού κεφαλαίου του ΟΑΣΑ και των Εταιρειών που 
αυτός ιδρύει. 

Μεταβίβαση μετοχών του Ο.Τ.Ε. 

Καθορισμός του επιτοκίου που θα ισχύσει για την εικο¬ 
στή δεύτερη (22η) τρίμηνη τοκοφόρο περίοδο 
(31.3.96 έως 30.6.96) του Α' Δανείου Οικονομικής 
Εξυγίανσης Ν. 1914/90 . 

Αδεια κτιριακής επέκτασης (ανέγερση αποθηκών), 
λόγω εκσυγχρονισμού, εργ/σίου παραγωγής φαρ¬ 
μακευτικών και κτηνιατρικών προϊόντων της ΒΙΑ- 
ΝΕΞ Α.Ε. (Π εργ/σιο), στην Κοινότητα Παλλήνης 
του Νομού Αττικής . 

Καθορισμός αριθμού εισπρακτόρων που μπορεί να 
προσλόβει το Βιοτεχνικό Επιμελητήριο Πειραιά με 
σύμβαση ανάθεσης έργου. 

Παράταση της προβλεπόμενης από το άρθρο 5 πα- 
ραγρ. 2 του Ν. 2286/95 προθεσμίας έκδοσης του 
Κανονισμού Προμηθειών Δημοσίου (Κ.Π.Δ.). 8 

Καθορισμός λωρίδας για την αποκλειστική κυκλοφορία 
λεωφορείων στην οδό Τσιμισκή στη Θεσσαλο¬ 
νίκη. 9 

Ανακαθορισμός τοπικής αρμοδιότητας Υπηρεσιών της 
Αστυνομικής Διεύθυνσης Αχαιάς. 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ 840/7/20006 (1) 

1 Χορήγηση οικονομικού κινήτρου παραγωγικότητας στους 

υπαλλήλους του ΥΕΘΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Το άρθρο 29 του Ν. 1558/85 «Κυβέρνηση και Κυβερ¬ 
νητικά όργανα» που προστέθηκε με το άρθρο 27 του Ν. 

2 2081/92 (ΦΕΚ Α'154). 

β. Το άρθρο 16 του Ν. 2346/95 (ΦΕΚ 220Α' 30.10.95). 

γ. Το άρθρο 40 του Ν. 849/78 (ΦΕΚ Α' 232). 

δ. Τη με αριθμ. πρωτ. 20341/1996 Κοινή Απόφαση 
Πρωθυπουργού και Υπουργού Εθνικής Αμυνας «Ανάθεση 

3 αρμοδιοτήτων Υπουργού Εθνικής Αμυνας στον Υφυ- 

4 πουργό Εθνικής Άμυνας». 

ε. Αρ. Πρ. 2000554/82/0020/6 Φεβ. 96/Υ.Ο./ΓΛΚ έγ¬ 
γραφο. 

στ. Το γεγονός ότι από τις διατάξεις της παρούσης από- 

5 φάσης προκαλείται οικονομική επιβάρυνση ύψους 
2.387.557.980 δρχ. για το έτος 1996 (1.1.96 έως 
30.6.96) που θα καλυφθεί από τις υπάρχουσες πιστώσεις 
του Προϋπολογισμού του ΥΕΘΑ, της κατηγορίας των ΚΑΕ 
1000 που αφορούν προμήθειες αγαθών και κεφαλαιακού 

6 εξοπλισμού, αποφασίζουμε: 

1. Από τις εγγεγραμμένες πιστώσεις του Π/Υ του 
ΥΕΘΑ, της κατηγορίας των ΚΑΕ 1000 που αφορούν σε 

7 προμήθειες αγαθών και κεφαλαιακού εξοπλισμού ποσο¬ 
στό 1,5% για το έτος 1996 (από 1.1.96 έως 30.6.96), δια¬ 
τίθεται για τη χορήγηση κινήτρου παραγωγικότητας στους 
τακτικούς πολιτικούς υπαλλήλους του ΥΕΘΑ και στο πολι¬ 
τικό προσωπικό με σχέση εργασίας ιδιωτικού δικαίου και 
σύμβαση αορίστου χρόνου, που αμείβεται με τον Ν. 1505/ 
84. 

2. Το προϊόν του ανωτέρω ποσοστού ύψους 
2.387.557.980 δρχ. για το Α' εξάμηνο του έτους 1996 θα 

10 αναληφθεί από τους Π/Υ των Γ.Ε. ως ακολούθως: 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΔΕΥΤΕΡΟ) 


Ε/ΥΕΘΑ 

ΕΦ 11-110 

δρχ. 

ΓΕΕΘΑ 

ΕΦ 11-120 

δρχ. 

ΓΕΣ 

ΕΦ 11 -200 

δρχ· 

ΓΕΝ 

ΕΦ 11-300 

δρχ- 

ΓΕΑ 

ΕΦ 11-410 

δρχ- 

ΥΠΟΒΙ 

ΕΦ 11-130 

δρχ- 

ΔΕΠΑΘΑ 

ΕΦ 11-140 

δρχ. 

ΜΑΕΔΥ 

ΕΦ 11-430 

δρχ. 

ΕΜΥ 

ΕΦ 11 -420 

δρχ. 


ΣΥΝΟΛΟ 

δρχ. 


2.865.000 

24.492.030 

1.144.050.750 

463.251.450 

677.692.590 

7.551.000 

10.327.500 

52.245.000 

5.082.660 

2.387.557.980 


3. Οι απαιτούμενες μεταφορές πιστώσεων θα γίνουν με 
ενέργειες του ΕΠΥΕΘΑ/ΔΑΣΠΠ/Τ.Π. προς το Υπουργείο 
Οικονομικών. 

4. Το παραπάνω ποσό κατανέμεται κατά μήνα και βαθμό 
όπως παρακάτω: 

α. Α βαθμός δρχ. 28.100 Α ' Β 

Α 

β. Β βαθμός δρχ. 25.100 Α ~ Β 


γ. Γ Βαθμός δρχ. 22.100 
δ. Δ Βαθμός δρχ. 20.600 
ε. Ε Βαθμός δρχ. 20.100 


Α-Β 

Α 

Α-Β 

Α 

Α-Β 

Α 


όπου: Α: είναι οι εργάσιμες μέρες του μήνα (22) 

Β: είναι οι ημέρες για τις οποίες περικόπτονται 
οι αποδοχές των υπαλλήλων εξαιτίας της μη συμ¬ 
μετοχής των στην εργασία, όπως λόγω διαθεσι¬ 
μότητας, αργίας, αδικαιολόγητης απουσίας, 
απεργίας κ.λ.π. 

5. Επειδή δεν προβλέπεται από τον νόμο ένταξη του 
προσωπικού με σχέση εργασίας ιδιωτικού δικαίου στους 
Διοικητικούς βαθμούς των τακτικών υπαλλήλων του 
ΥΕΘΑ, η κατάταξή τους έγινε κατά αντιστοιχία προς αυ¬ 
τούς. με βάση τα τυπικά τους προσόντα και το συνολικό 
χρόνο υπηρεσίας, αποκλειστικά για τις ανάγκες κατανο¬ 
μής του παραπάνω ποσού στους δικαιούχους και δεν έχει 
εφαρμογή σε καμία άλλη περίπτωση σχετιζόμενη με Διοι¬ 
κητικά ή Οικονομικά θέματα του προσωπικού αυτού. 

6. Το παραπάνω επίδομα: 

α. Δε λαμβάνεται υπόψη για τον υπολογισμό των επιδο¬ 
μάτων εορτών και αδείας, καθώς και της Α.Τ.Α. και των 
μετέπειτα χορηγηθεισών ποσοστιαίων αυξήσεων. 

β. Δε χορηγείται στους υπαλλήλους που αποσπώνται σε 
άλλες υπηρεσίες εκτός αν ρητά προβλέπεται από σχετική 
διάταξη νόμου. 

γ. Δε χορηγείται στους υπαλλήλους άλλων υπηρεσιών 
που έχουν αποσπασθεί στο ΥΕΘΑ. 

δ. Καταβάλλεται στους δικαιούχους με ξεχωριστές μι- 
οθολογικές καταστάσεις, δεδουλευμένα. 


ε. Υπόκειται σε φόρο εισοδήματος και λοιπές νόμιμες 
κρατήσεις υπέρ τρίτων. 


Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 23 Φεβρουάριου 1996 

ΟΙ ΥΠΟΥΡΓΟΙ 

ΥΦΥΠ. ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

ΝΙΚΟΛΑΟΣ ΚΟΥΡΗΣ ΑΛΕΞ. ΠΑΠΑΔΟΠΟΥΛΟΣ 

- ♦ - 

Αριθ. Π13-1630/ΑΣ 780^ < 2 > 

Καθορισμός όρων και προϋποθέσεων απασχόλησης στο 
ΥΠ,ΕΞ. συνταξιούχου υπαλλήλου εμπειρογνώμονος σε 
θέματα βαλκανικών και παρευξεινίων χωρών, με μί¬ 
σθωση έργου που έχει αντικείμενο τον συντονισμό και 
την παρακολούθηση όλων των θεμάτων της ΟΣΕΠ (Οι¬ 
κονομική Συνεργασία Ευξείνου Πόντου). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ & ΑΠΟΚΕΝΤΡΩΣΗΣ, 
ΕΞΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 

1. Της παραγράφου 4 του άρθρου 1 του Ν. 1256/82 
«για την πολυθεσία, την πολυαπασχόληση και την καθιέ¬ 
ρωση ανωτάτου ορίου απολαβών κ.λ.π.» (ΦΕΚ Α/ 
31.5.82), όπως συμπληρώθηκε με την παράγραφο 5 του 
άρθρου 21 του Ν, 1400/83 (ΦΕΚ 156 Α724.10.83). 

2. Της παραγράφου 1 του άρθρου 6 του Ν. 1256/82, 
όπως τροποποιήθηκε με το άρθρο 4 του Ν. 2303/95 (ΦΕΚ 

80 Α75.95). _ 

3. Του άρθρου 27 του Ν. 2081/92 (ΦΕΚ 154 Α/ 

10.9.92). 

4. Του άρθρου 15 του Ν. 1735/87 (ΦΕΚ 195/Α/87), 
αποφασίζουμε: 

Καθορίζουμε τους όρους και τις προϋποθέσεις με τις 
οποίες θα απασχοληθεί με ανάθεση έργου στο Υπουργείο 
Εξωτερικών συνταξιούχος υπάλληλος, ως εμπειρογνώμο¬ 
νας για τον συντονισμό και την παρακολούθηση όλων των 
θεμάτων της ΟΣΕΠ (Οικονομική συνεργασία Ευξείνου Πό¬ 
ντου): 

1. Το έργο που του ανατίθεται έχει ως αντικείμενο: 
α) Τη διεξαγωγή συντονιστικών συσκέψεων με τα άλλα 

συναρμόδια Υπουργεία και την Βουλή (θέματα Διακοινο¬ 
βουλευτικής Συνέλευσης Ο.Σ.Ε.Π.), 
β) επαφές και συναντήσεις με εκπροσώπους της Διε¬ 
θνούς Γραμματείας, 

γ) διαβουλεύσεις τόσο με τα Υπουργεία Εξωτερικών 
των χωρών της Ο.Σ.Ε.Π., όσο και με άλλα αρμόδια διεθνή 
όργανα και δ) την οργάνωση του Διεθνούς Κέντρου Ερευ¬ 
νών Ευξείνου Πόντου (εξασφάλιση πηγών χρηματοδοτή- 
σεώς του κ.λ.π.). 

2. Ειδικά προσόντα που απαιτούνται είναι εξειδικευμέ- 
νες γνώσεις και μακρόχρονη εμπειρία σε θέματα εξωτερι¬ 
κής πολιτικής, διμερών οικονομικών σχέσεων με βαλκανι¬ 
κές και παρευξείνιες χώρες και προηγούμενη ιδιαίτερη 
ανασχόληση σε θέματα Ο.Σ.Ε.Π. 

3. Ο ανωτέρω θα απολαμβάνει το σύνολο της συντό- 
ξεώς του, κύριας και επικουρικής καθώς και την αποζημί¬ 
ωση από την μίσθωση έργου, η οποία ανέρχεται συνολικά 
στο ποσό του ενός εκατομμυρίου πεντακοσίων χιλιάδων 
(1.500.000) δραχμών για χρονικό διάστημα έξι (6) μηνών 
από την υπογραφή της σχετικής συμβάσεως υπό τον πε¬ 
ριορισμό της παρ. 1 του άρθρου 6 του Ν. 1256/82, όπως 
αυτό τροποποιήθηκε με το άρθρο 4 του Ν. 2303/95 (ΦΕΚ 
80 Α75.5.95). 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2199 


Κάλυψη δαπάνης 

1. Από τις διατάξεις της απόφασης αυτής προκαλείται 
δαπάνη σε βάρος του κρατικού προϋπολογισμού ύψους 
ενός εκατομμυρίου πεντακοσίων χιλιάδων (1.500.000) 
δρχ. περίπου για το έτος 1996. 

2. Η ανωτέρω δαπάνη θα καλυφθεί από σχετική πί¬ 
στωση στον προϋπολογισμό του ΥΠ.ΕΞ. στο φορέα 110 
με ΚΑΕ 0871. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 1996 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΕΞΩΤΕΡΙΚΩΝ 

Α.-Α. ΤΣΟΧΑΤΖΟΠΟΥΛΟΣ θ. ΠΑΓΚΑΛΟΣ 

ΟΙΚΟΝΟΜΙΚΩΝ 

Α.ΠΑΠΑΔΟΠΟΥΛΟΣ 
-—♦- 

Αριθ. 2021199/3193/0022 (3) 

Τροποποίηση της απόφασης 2037924/4267/0022/ 
20.7.1995 (ΦΕΚ 686/Β/4.8.95) «Καθορισμός αποζη¬ 
μίωσης των μελών της τριμελούς Επιτροπής, για τον 
υπολογισμό, εκτίμηση και καθορισμό του μετοχικού 
κεφαλαίου του ΟΑΣΑ και των Εταιρειών που αυτός 
ιδρύει. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ ΚΑΙ ΕΠΙΚ/ΝΙΩΝ 

Έχοντας υπόψη: 

1. Τις διατάξεις: α) των άρθρων 1 παρ. 4 και 2 παρ. 1 του 
Ν. 2175/93 «Οργάνωση ενιαίου φορέα αστικών συγκοινω¬ 
νιών στην περιοχή Αθηνών - Πειραιώς και άλλες διατά¬ 
ξεις», β) του άρθρου 27 του Ν. 2081/92 που συμπλήρωσε 
το άρθρο 29Α του Ν. 1558/85. 

2. Την με αριθμό 16810/1839/94 (ΦΕΚ 396/Β/ 
27.5.94) κοινή απόφαση των Υπουργών Οικονομικών και 
Μεταφορών και Επικοινωνιών «Υπολογισμός, Εκτίμηση 
και Καθορισμός του μετοχικού Κεφαλαίου του ΟΑΣΑ και 
των εταιρειών που αυτός ιδρύει» και ιδιαίτερα την παρ, 6 
αυτής. 

3. Την με αριθμό 33392/3601/94 (ΦΕΚ 898/Β/ 
2.12.1994) απόφαση του Υπουργού Μεταφορών & Επι¬ 
κοινωνιών «Συγκρότηση Τριμελούς Επιτροπής για τον 
Υπολογισμό, Εκτίμηση και Καθορισμό του μετοχικού Κε¬ 
φαλαίου του ΟΑΣΑ και των εταιρειών που ιδρύει». 

4. Την με αριθμό 2037924/4267/0022/20.7.95 (ΦΕΚ 
686/Β/4.8.95) κοινή απόφαση των Υπουργών Οικονομι¬ 
κών και Μεταφορών & Επικ/νιών περί καθορισμού αποζη¬ 
μίωσης των μελών της προαναφερόμενης τριμελούς Επι¬ 
τροπής. 

5. Το με αριθμό 4921/9.10.1995 έγγραφο του ΟΑΣΑ. 

6. Το γεγονός ότι από τις διατάξεις της απόφασης αυτής 
προκαλείται δαπάνη ύψους 1.050.000 δρχ. και θα βαρύ¬ 
νει τον Προϋπολογισμό του ΟΑΣΑ. 

7. Την με αριθμό 87/2.2.96 απόφαση του Πρωθυπουρ¬ 
γού «Καθορισμός Αρμοδιοτήτων στον Υφυπουργό Μετα¬ 
φορών και Επικοινωνιών Γιώργο Δασκαλάκη» (ΦΕΚ 838/ 
9.2.96), αποφασίζουμε: 

1. Τροποποιούμε την με αριθμό 2037924/4267/0022/ 
20.7.1995 (ΦΕΚ 686/Β/4.8.95) απόφασή μας και καθο¬ 
ρίζουμε την αποζημίωση των μελών της Τριμελούς Επι¬ 


τροπής για τον Υπολογισμό, Εκτίμηση και Καθορισμό του 
μετοχικού Κεφαλαίου του ΟΑΣΑ και των εταιρειών που 
αυτός ιδρύει, σε τριακόσιες πενήντα χιλιάδες (350.000) 
δρχ. για τον κάθε ένα. 

2. Η αμοιβή θα καταβληθεί εφάπαξ, λόγω ολοκλήρωσης 
του έργου. 

Η αριθμ. 2037924/4267/0022/20.7.95 απόφασή μας 
καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 1996 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΩΝ ΜΕΤΑΦΟΡΩΝ Δ ΕΠΙΚΟΝΩΝΙΩΝ 

ΑΛ. ΠΑΠΑΔΟΠΟΥΛΟΣ ΓΙΩΡΓΟΣ ΔΑΣΚΛΛΑΚΗΣ 

- 4 - 

Αριθ. 2021925/3233/0025 (4) 

Μεταβίβαση μετοχών του Ο.Τ.Ε. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 1 του Ν. 2374/96 «Εισα¬ 
γωγή μετοχών του Οργανισμού Τηλεπικοινωνιών της Ελ¬ 
λάδος ΑΈ. (Ο.Τ.Ε.) στο Χρηματιστήριο Αξιών Αθηνών 
(Χ.Α.Α.) και άλλες διατάξεις» (Α 32/96). 

2. Τις από 13 Μαρτίου 1996 αποφάσεις της Κυβερνητι¬ 
κής Επιτροπής και της Διυπουργικής Επιτροπής Αποκρα¬ 
τικοποιήσεων με τις οποίες εξουσιοδοτείται ο Υπουργός 
Οικονομικών να διαθέσει ποσοστό μετοχών μέχρι 2% του 
υφισταμένου μετοχικού κεφαλαίου του Ο.Τ.Ε. 

3. Τις από 14.3.1996 και 20.3.1996 επιστολές μας 
προς το Διοικητή της Εθνικής Τράπεζας της Ελλάδος και 
τους Διεθνείς Κύριους Αναδόχους που αναφέρονται στη 
διαδικασία μεταβίβασης μετοχών του Ο.Τ.Ε., αποφασί¬ 
ζουμε: 

Άρθρο 1 

1. Μεταβιβάζουμε επτά εκατομμύρια εννιακόσιες πενή¬ 
ντα χιλιάδες (7.950,000) μετοχές (ποσοστό 1,998%) του 
Ο.Τ.Ε. σε ξένους θεσμικούς επενδυτές που θα υποδει¬ 
χθούν από τους Διεθνείς Κυρίους Αναδόχους που αναφέ- 
ρονται στην από 20,3.96 επιστολή μας στην τιμή των τεσ¬ 
σάρων χιλιάδων (4.000) δραχμών ανά μετοχή και θα εγκρι- 
θούν από το Υπουργείο Οικονομικών. 

Για το σκοπό αυτό θα εκδοθεί μετοχικός τίτλος για ισά¬ 
ριθμες μετοχές που θα κατατεθεί στην Α.Ε. Αποθέτηρίων 
για έκδοση αποθετηρίων τίτλων προς τους ξένους θεσμι¬ 
κούς επενδυτές. 

2. Οι μετοχές θα μεταβιβασθούν ελεύθερες από οιοδή- 
ποτε βάρος ή αξίωση και με το δικαίωμα εισπράξεως όλων 
των μερισμάτων που θα είναι πληρωτέα μετά την ημερο¬ 
μηνία μεταβιβάσεως, περιλαμβανομένου και οιουδήποτε 
μερίσματος του έτους 1995. 

3. Η πληρωμή της αξίας των μετοχών μετά την αφαί¬ 
ρεση της προμήθειας που αναφέρεται στην από 
20.3.1996 επιστολή μας προς τους Διεθνείς Κυρίους 
Αναδόχους (2,75 % επί της τιμής διάθεσης κάθε μετοχής) 
θα γίνει στην Εθνική Τράπεζα της Ελλάδος με την ταυτό¬ 
χρονη παράδοση των σχετικών τίτλων (αποθετηρίων). Τα 
έσοδα από τη διάθεσή τους περιέρχονται στο Δημόσιο και 
εμφανίζονται στο λογαριασμό 200 «Ελληνικό Δημόσιο - 
Συγκέντρωση Εισπράξεων και Πληρωμών» σύμφωνα και 

με τα αναφερόμενα οτην από 20.3.1996 επιστολή του με¬ 
τόχου του Ο.Τ.Ε. προς τους Διεθνείς Κύριους Αναδόχους 
και τους Διεθνείς Αναδόχους. 

Κατά τα λοιπά ισχύουν τα αναφερόμενα στην παρ. 1γ 
και 1δ του άρθρου 1 του Νόμου 2374/1996. 

Αρθρο 2 

Η παρούσα της οποίας η ισχύς αρχίζει από 2 Απριλίου 
1996 να δημοσιευθεί στην Εφημερίδα της Κυβερνή- 
σεως. 

Αθήνα, 1 Απριλίου 1996 

Ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

-»- 

Αριθ. 2020877/2963/0023 (5) 

Καθορισμός του επιτοκίου που θα ισχύσει για την εικοστή 

δεύτερη (22η) τρίμηνη τοκοφόρο περίοδο (31.3.96 

έως 30.6.96) του Α' Δανείου Οικονομικής Εξυγίανσης 

Ν. 1914/90. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του Ν. 1914/90 
«Εκσυγχρονισμός και Ανάπτυξη του Δημόσιου Τομέα και 
της Κεφαλαιαγοράς, φορολογικές ρυθμίσεις και άλλες 
διατάξεις». 

2. Την κοινή απόφαση αριθμ. 2022292/1491/0023/ 
29.3.1991 των Υπουργών Εθνικής Οικονομίας και Οικο¬ 
νομικών, με την οποία καθορίστηκαν οι Γενικοί Όροι του 
Α' Δανείου Οικονομικής εξυγιάνσεως όπως τροποποιή¬ 
θηκε μεταγενέστερα με τις αποφάσεις αριθμ. 2072202/ 
1739/0023/14.4.91 των Υπουργών Εθν. Οικονομίας και 
Οικονομικών και την αριθμ. 2071560/9187/9.11.94 του 
Υπουργού Οικονομικών. 

3. Το άρθρο 12 του Ν. 2074/92 (ΦΕΚ 128/31.7.92). 

4. Την αριθμ. 2010428/1454/0004/12.2.96 απόφαση 
«τροποποίηση και συμπλήρωση της απόφασης περί μετα- 
βιβάσεως της εξουσίας να υπογράφουν «Με εντολή 
Υπουργού» στο Γενικό Γραμματέα, στους Ειδικούς Γραμ¬ 
ματείς, στους Γ ενικούς Διευθυντές και στους Προϊσταμέ¬ 
νους οργανικών μονάδων της Κεντρικής Υπηρεσίας και 
των Ειδικών Αποκεντρωμένων υπηρεσιών του Υπουργείου 
Οικονομικών», αποφασίζουμε: 

Καθορίζουμε το επιτόκιο το οποίο θα ισχύσει για την ει¬ 
κοστή δεύτερη (22η) τρίμηνη τοκοφόρο περίοδο (31.3.96 
έως 30.6.96) του Α' Δανείου Οικονομικής Εξυγίανσης Ν. 
1914/90, σε δώδεκα και σαράντα τοις εκατό (12,40%) 
δηλαδή ίσο με αυτό των τρίμηνων εντόκων γραμματίων 
του Δημοσίου που ισχύει την 27η Μαρτίου 1996 (τρεις ερ¬ 
γάσιμες ημέρες πριν την έναρξη της τοκοφόρου περιό¬ 
δου). 

Ο τόκος υπολογίζεται με βάση έτος 360 ημερών και 
μήνα 30 ημερών. 

Κάλυψη δαπάνης. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού για το 
τρέχον οικονομικό έτος 1996. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Μαρτίου 1996 

Με εντολή Υπουργού 
Ο Ειδικός Γραμματέας 
ΔΗΜΗΤΡΙΟΣ ΔΡΙΤΣΑΣ 

-♦- 

Αριθ. Φ6.76/1977/133 (6) 

Αδεια κτιριακής επέκτασης (ανέγερση αποθηκών), λόγω 
εκσυγχρονισμού, εργ/σίου παραγωγής φαρμακευτικών 
και κτηνιατρικών προϊόντων της ΒΙΑΝΕ- Α.Ε. (Γ εργ/ 
σιο), στην Κοινότητα Παλλήνης του Νομού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των Νόμων ΔΚΣΤ/1912, 6422/1934, 
3214/1955 και 4481/196. του Ν.Δ. 1150/1949, του Α.Ν. 
207/1967, του από 15.10.1922 Β.Δ/τος, του από 
16.3.50 Β.Δ. όπως τροποποιήθηκε και συμπληρώθηκε με 
το από 24.11,53 όμοιό του Ν.Δ. 96/2.8.1973 καθώς και 
του Π.Δ. 396/89 (ΦΕΚ 172/Α/16.6.89) για τον Οργανισμό 
της Γενικής Γραμματείας Βιομηχανίας. 

2. Την Κ.Υ.Α., με αριθμό 33361/5.9.91 (ΦΕΚ 703/Β/ 
5.9.91) άρθ. 12 παρ. 13 «Μεταβίβαση εξουσίας υπογρα¬ 
φής σύμφωνα με το άρθρο 7 παρ. 1 του Ν. 1943/91». 

3. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.74 και με αριθμό Α6/829/78. 

4. Την απόφασή μας με αριθμό Φ6/17515/2783/ 
10.11,94 (ΦΕΚ 879/Β/28.11.94) με την οποία χορηγή¬ 
θηκε άδεια λειτουργίας στο ανωτέρω εργοστάσιο, διάρ¬ 
κειας μέχρι τριών ετών για μηχ/τα ισχύος 521,70 ΗΡ και 
93 κνν και αξίας 93.320.000 δρχ. 

5. Αίτηση της ΒΙΑΝΕ= Α.Ε. από 31.7.95 για χορήγηση, 
άδειας κτιριακής επέκτασης, λόγω εκσυγρονισμού, στο 
εργοστάσιό της παραγωγής φαρμακευτικών και κτηνιατρι¬ 
κών προϊόντων στην Παλλήνη Αττικής (Γ εργ/σιο). 

6. Τα σχεδιαγράμματα που έχουν υποβληθεί για έγκριση 
με την αίτηση, καθώς και τα λοιπά δικαιολογητικά στοι¬ 
χεία. 

7. Την από 11.10.95 εισήγηση της υπηρεσίας μας και τη 
γνωμάτευση του Ε.Ο.Φ. με αριθμό 0-29/1 η/15.1.96, 
αποφασίζουμε: 

1. Χορηγούμε άδεια κτιριακής επέκτασης (ανέγερση 
αποθηκών), διάρκειας ενός (1) έτους, λόγω εκσυγχρονι¬ 
σμού, στο εργοστάσιο παραγωγής φαρμακευτικών και 
κτηνιατρικών προϊόντων της ΒΙΑΝΕΞ Α.Ε., όπως αυτή ει- 
κονίζεται στα σχεδ/τα που θεωρήσαμε με την παρούσα 
απόφαση και που έχει τα ακόλουθα ειδικώτερα στοι¬ 
χεία: 

α. ΘΕΣΗ: Νομός Αττικής 
Κοινότητα Παλλήνης 
οδός 16ο χλμ. Λ. Αθηνών-Μαραθώνος. 
β. ΚΑΤΟΧΟΣ: Α.Ε. ΒΙΑΝΕ= 

γ. ΕΙΔΟΣ ΕΓΚΑΤΑΣΤ.: Εργοστάσιο παραγωγής φαρμα¬ 
κευτικών και κτηνιατρικών προϊόντων, 
δ. ΙΣΧΥΣ: Κινητήρια: 521,70 ΗΡ 
θερμική: 93,00 Κ\ΑΛ 

ε. ΑΤΜΟΛΕΒΗΤΕΣ: Κατηγορία ΠΥΔ Π.Π. 
στ. ΑΞΙΑ ΜΗΧΑΝ/ΚΟΥ ΕΞΟΠΛΙΣΜΟΥ 
ΣΕ ΔΡΧ.: 93.320.000 ΔΡΧ. 

2. Η παρούσα άδεια χορηγείται με την επιφύλαξη της 

τήρησης των διατάξεων του από 15.10.1922 Β.Δ/τος 
«περί χορήγησης αδειών ίδρυσης και λειτουργίας πόσης 
μηχ/κής εγκατάστασης και με τους νέους όρους: 

α. Πριν από οποιαδήποτε οικοδομική εργασία, να εφο- 
διασθείτε με οικοδομική άδεια της αρμόδιας Πολεοδομι- 
κής Υπηρεσίας. 

β· Τα κτίρια που θα ανεγερθούν θα είναι σύμφωνα με τα 
εγκεκριμμένα σχεδ/τα και με τις διατάξεις του ΓΟΚ και θα 
χρησιμοποιηθούν αποκλειστικά για τον σκοπό που αναφέ- 
ρεται στα εγκεκριμμένα σχεδ/τα που σας επιστρέφουμε 
με την παρούσα, δηλ. σαν αποθήκες. 

γ. Η παραπάνω κτιριακή εγκατάσταση θα πρέπει να κα¬ 
λυφθεί με άδεια λειτουργίας, προκειμένου να λειτουργή¬ 
σει, ανεξάρτητα του γεγονότος ότι δεν διαθέτει παραγω¬ 
γικό μηχ/κό εξοπλισμό. 

δ. Προκειμένου δε να καλυφθεί η κτιριακή αυτή επέ¬ 
κταση με άδεια λειτουργίας, θα πρέπει πρώτα να καλυ¬ 
φθεί με Πιστοποιητικό Πυρασφαλείας της οικείας Πυρο¬ 
σβεστικής Υπηρεσίας. 

3. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην ανω¬ 
τέρω εγκατάσταση σε κάθε περίπτωση που θα διαπιστω¬ 
θεί ότι είναι αναγκαίο για να εκπληρωθούν οι επιδιωκόμε- 
νοι σκοποί που προβλέπονται από το άρθρο 2 του από 
15.12.1922 Β.Δ/τος. 

4. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β.Δ/των, καθώς και 
του 902/75 Π.Δ/τος υπεύθυνη επίβλεψη της λειτουργίας 
της ανωτέρω εγκατάστασης, πρέπει να χρησιμοποιηθεί 
πρόσωπο που να έχει τα προβλεπόμενα από τις διατάξεις 
αυτές προσόντα. 

5. Η παρούσα άδεια μεταβιβάζεται μόνο με έγκριση των 
Υπουργείων Βιομη/νίας, Ενέργειας και Τεχνολογίας και 
Υγείας και Πρόνοιας. Χωρίς αυτή την έγκριση, η επιχεί¬ 
ρηση δεν μπορεί να λειτουργήσει στο όνομα Φυσικού ή 
Νομικού Προσώπου άλλου εκτός του ανωτέρω αναφερο- 
μένου. 

6. Η παρούσα άδεια δεν απαλλάσει την ενδιαφερόμενη 
εταιρεία από την υποχρέωση να εφοδιασθεί με άλλη άδεια 
αν από άλλες διατάξεις προκύπτει αντίστοιχη υποχρέ¬ 
ωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Μαρτίου 1996 

Με εντολή Υπουργών 
Οι Γ ενικοί Διευθυντές 

Ανάπτυξης Υγείας και Πρόνοιας 

ΕΠ. ΣΚΛΗΡΑΚΗΣ Γ. ΠΑΠΟΥΤΣΑΚΗΣ 

-♦- 

Αριθ. ΚΙ-631 (7) 

Καθορισμός αριθμού εισπρακτόρων που μπορεί να προσ- 
λάβει το Βιοτεχνικό Επιμελητήριο Πειραιά με σύμβαση 
ανάθεσης έργου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. Δ/ΣΗΣ ΚΑΙ ΑΠΟΚ/ΣΗΣ 
ΚΑΙ ΑΝΑΠΤΥΞΗΣ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 397/88 «Οργανισμός του Υπουργείου Εμπο¬ 
ρίου» όπως τροποοιήθηκε και ισχύει. 


3. Το Π.Δ. 27/1.2.96 «Συγχώνευση των Υπουργείων 
Τουρσιμοΰ, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης». 

4. Τις διατάξεις του άρθρου 15 του Ν. 1735/87 «Προσ¬ 
λήψεις στο Δημόσιο Τομέα. Κοινωνικός έλεγχος στη Δη¬ 
μόσια Διοίκηση, Πολιτικά Διακαιώματα και άλλες διατά¬ 
ξεις». 

5. Τις ανάγκες σε προσωπικό των υπηρσιών του Βιοτε¬ 
χνικού Επιμελητηρίου Πειραιά, όπως διατυπώνονται στο 
έγγραφο του αριθ. 2836/24.10.95. 

6. Το άρθρο 29Α του Ν. 1558/85 (ΦΕΚ 137/Α785) που 
προστέθηκε με το άρθρο 27 του Ν. 2081/92 (ΦΕΚ 154/ 
Α/92). 

7. Την αριθ. 14/16.2.96 Πράξη του Υπουργικού Συμ¬ 
βουλίου. 

8. Την αριθ. 33361/5.9.91 ΚΥΑ «Μεταβίβαση εξουσίας 
υπογραφής σύμφωνα με το άρθρο 7 παράγρ. 1 του Ν. 
1943/91 (ΦΕΚ 703/Β/5.9.91). 

9. Την αριθ. Β3-262/28.11.95 «εξουσιοδότηση για 
υπογραφή εγγράφων «με εντολή Υφυπουργού» στο Γε¬ 
νικό Γραμματέα, Γεν. Δ/ντές κ.λ.π. 

10. Την ΚΥΑ 289/14.2.96 (ΦΕΚ 92/Β/14.2.96) του 
Πρωθυπουργού και της Υπουργού Ανάπτυξης σχετικά με 
ανάθεση αρμοδιοτήτων στους Υφυπουργούς Ανάπτυξης, 
αποφασίζουμε: 

Καθορίζουμε σε έναν (1) τον αριθμό των εισπρακτόρων 
στον οποίο μπορεί το Βιοτεχνικό Επιμελητήριο Πειραιά να 
αναθέσει την είσρπαξη των συνδρομών των μελών του 
Επιμελητηρίου για χρονικό διάστημα ενός (1) χρόνου. 

Απαιτούμενα προσόντα: Απολυτήριο υποχρεωτικής εκ¬ 
παίδευσης τουλάχιστον. 

Η αμοιβή του εισπράκτορα θα είναι με ποσοστό 12% για 
συνδρομές εντός έδρας και 25% για εκτός έδρας επί των 
εισπράξεων, η συνμολική δαπάνη θα ανέλθει στο ποσό 
των 3.500.000 δρχ. 

Το έργο θα εκτελείται στην ευρύτερη περιοχή του Πεμ 
ραιά, επίσης στις περιοχές Δραπετσώνας, Κορυδαλλού, 
Νίκαιας καθώς και τις Βιοτεχνίες που έχουν την έδρα τους 
στις περιοχές Αίγινα, Κύθηρα, Πόρο, Τροιζηνία και Ύδρα, 
και θα παρακολουθείται από την Διοικητική Επιτροπή. 

Το όλο έργο αφορά εργασίες που δεν ανάγονται στον 
κύκλο καθηηκόντων των υπαλλήλων του Επιμελητηρίου. 

Με την απόφαση αυτή προκαλείται δαπάνη σε βάρος 
του προϋπολογισμού του Επιμελητηρίου (Κ.Α. 0925). 

Η απόφασή μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 23 Μαρτίου 1996 
Με εντολή Υφ/γού 

Ο ΓΕΝΙΚΟΣ ΓΡΑΜΜΑΤΈΑΣ 

ΥΠΟΥΡΓΕΙΟΥ ΕΣΩΤΕΡΙΚΟΝ, ΔΗΜ. Ο ΥΦΥΠΟΥΡΓΟΙ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΑΝΑΠΤΥΞΗΣ 

ΒΑΣ. ΤΣΙΛΙΚΑΣ ΜΙΧ. ΧΡΥΣΟΧΟΪΔΗΣ 

-«- 

Αριθ. Π1/1384 (8) 

Παράταση της προβλεπόμενης από το άρθρο 5 παραγρ. 2 
του Ν. 2286/95 προθεσμίας έκδοσης του Κανονισμού 
Προμηθειών Δημοσίου (Κ.Π.Δ.). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/85 (ΦΕΚ 137/Α/85) «Κυβέρνηση και 

Κυβερνητικό Όργανα». 

β) Του Ν. 2286/95 (ΦΕΚ 19/Α/95) «Προμήθειες του 
Δημοσίου Τομέα και ρυθμίσεις συναφών θεμάτων». 

γ) Το Π.Δ. 27/1.2.96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας - Ενέργειας - Τεχνο- 
λογίας και Εμπορίου στο Υπουργείο Ανάπτυξης». 

δ) Το Π.Δ. 195/95 (ΦΕΚ 102/Α/95) «Οργανισμός της 
Γενικής Δ/νσης Κρατικών Προμηθειών του Υπουργείου 
Εμπορίου». 

2. Την με αριθμό 289/14.2.96 απόφαση του πρωθυ¬ 
πουργού και της Υπουργού Ανάπτυξης για ανάθεση αρμο¬ 
διοτήτων στους Υφυπουργούς Ανάπτυξης. 

3. Το γεγονός ότι ο χρόνος ισχύος της παράτασης για 
την έκδοση του Κ.Π.Δ. που δόθηκε με την απόφαση μας 
Π1/609/29.1.96 λήγει στις 31.3.96. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζουμε: 

Παρατείνουμε την από την παρ. 2 του άρθρου 5 του Ν. 
2286/95 προβλεπόμενη προθεσμία για την έκδοση του 
Κανονισμού Προμηθειών Δημοσίου (Κ.Π.Δ.) μέχρι 31.5.96 
κάνοντας χρήση της παραγρ. 4 του ίδιου άρθρου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 1996 

Ο ΥΦΥΠΟΥΡΓΟΣ 

Μ. ΧΡΥΣΟΧΟΪΔΗΣ 

♦- 

Αριθ. ΔΜΕΟ/ε/ο/408 Ο) 

Καθορισμός λωρίδας για την αποκλειστική κυκλοφορία 
λεωφορείων στην οδό Τσιμισκή στη Θεσσαλονίκη. 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 69/88 «Περί Οργανισμού της Κεντρικής Υπη¬ 
ρεσίας της Γ ενικής Γ ραμματείας Δημοσίων Έργων» όπως 
τροποποιήθηκε και ισχύει σήμερα. 

3. Τις διατάξεις της παραγράφου 4 του άρθρου 52 του 
Κώδικα Οδικής Κυκλοφορίας που κυρώθηκε με το Νόμο 
2094/92 (ΦΕΚ 182Α725.11.1992), που αναφέρεται στον 
καθορισμό οδών ή λωρίδων για την αποκλειστική κυκλο¬ 
φορία δημόσιων οδικών μέσων μαζικών μεταφορών προ¬ 
σώπων. 

4. Την Απόφαση 18/76423/12.9.95 του Νομάρχη θεσ/ 
νίκης με την οποία εγκρίθηκε η μελέτη για την εφαρμογή 
λωρίδας για την αποκλειστική κυκλοφορία λεωφορείων 
στην οδό Τσιμισκή. 

5. Την Απόφαση της ΔΣΕ τ. 3ης ΠΥΔΕ με α.π. 4804/ 
21.7.95 έγκρισης μελέτης για την εφαρμογή αποκλειστι¬ 
κής λωρίδας κυκλοφορίας λεωφορείων στην οδό Τσιμι- 
σκή. 

6. Το με αριθμό 15 απόσπασμα πρακτικού συνεδριά- 
σεως του Εποπτικού Συμβουλίου του Οργανισμού Αστι¬ 
κών Συγκοινωνιών θεσ/νίκης της 28.8.95. 

7. Την Μελέτη εφαρμογής λωρίδας για την αποκλει¬ 
στική κυκλοφορία λεωφορείων στην οδό Τσιμισκή, που 
συνέταξε η Δ/νση Οδοποιίας του Δήμου θεσ/νίκης. 

8. Τις Αποφάσεις 1272/29.6.96 και 1322/13.7.95 του 


Δημοτικού Συμβουλίου θεσ/νίκης. 

Το Α. 31905/24.10.95 της Δ/νσης Επιβατικών Μετα¬ 
φορών του ΥΜΕ, αποφασίζουμε: 

Καθορίζουμε λωρίδα για την αποκλειστική κυκλοφορία 
των μέσων μαζικής μεταφοράς την δεξιά λωρίδα κατά την 
φορά κίνησης της οδού Τσιμιοκή στο τμήμα της από την 
οδό Αγγελάκη μέχρι την Οδό Κομνηνών με βάση την εγκε¬ 
κριμένη μελέτη του Δήμου θεσ/νίκης. Στην λωρίδα αυτή 
επιτρέπεται η κίνηση των: 

α. Μέσων Μαζικής Μεταφοράς 

β. Οχημάτων Άμεσης Ανάγκης 

γ. Οχημάτων Τροφοδοσίας τις ώρες από 12.30 μέχρι 

15.30 και 

δ. Οχημάτων ΤΑΞΙ μόνο για την επιβίβαση - αποβίβαση 
στα τμήματα που υπάρχουν ειδικά για το σκοπό αυτό δια¬ 
μορφωμένες εσοχές. 

Το μέτρο αυτό θα εφαρμόζεται τις ώρες από 06.30 μέ¬ 
χρι 20.30 και τις ημέρες από Δευτέρα μέχρι και Παρα¬ 
σκευή. 

Παράλληλα για την εξασφάλιση της ομαλής λειτουργίας 
της Λωρίδας για την αποκλειστική κυκλοφορία των μέσων 
μαζικής μεταφοράς προσώπων καθορίζονται οι παρακάτω 
κυκλοφοριακές ρυθμίσεις: 

α) Απαγόρευση της δεξιόστροφης κίνησης οχημάτων 
από την οδό Τσιμισκή προς την οδό Βύρωνος και από την 
οδό Τσιμισκή προς την οδό καρόλου Ντήλ. 

β) Αντιστροφή μονοδρόμησης της οδού Δαγκλή με νέα 
φορά κίνησης οχημάτων από την οδό Μανουσογιαννάκη 
προς την οδό Τσιμισκή. 

γ) Διακοπή της λωρίδας για την αποκλειστική κυκλοφο¬ 
ρία των μέσων μαζικής μεταφοράς προσώπων, σαράντα 
(40) μέτρα πριν από τη διασταύρωση της οδού Τσιμισκή με 
την οδό Π.Π. Γερμανού και με την Οδό Αριστοτέλους για 
την διεξαγωγή της δεξιόστροφης κίνησης των οχημά¬ 
των. 

δ) Διακοπή της λωρίδας για την αποκλειστική κυκλοφο¬ 
ρία των μέσων μαζικής μεταφοράς προσώπων στο τμήμα 
της Οδού Τσιμισκή από την Οδό Εθνικής Άμυνας μέχρι 
την Οδό Φιλικής Εταιρείας. 

Η Απόφαση αυτή απ' την οποία δεν προκαλείται δαπάνη 
σε βάρος του Κρατικού Προϋπολογισμού, να δημοσιευθεί 
στην Εφημερίδα της Κυβερνήσεως. 

Αθήνα, 1 Απριλίου 1996 

01 ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΩΣΤΑΣ ΛΑΛΙΩΤΗΣ X. ΚΑΣΤΑΝΙΔΗΙ 

-*- 

Αριθ. 7001/2/818-κγ ( 10 ) 

Ανακαθορισμός τοπικής αρμοδιότητας Υπηρεσιών της 
Αστυνομικής Διεύθυνσης Αχαΐας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α'-152), όπως το τελευταίο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α 49). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α 154). 

3. Τις διατάξεις του Π.Δ. 137/1986 «Συγκρότηση της 

Γενικής Γραμματείας Δημόσιας Τάξης σε Υπουργείο Δη¬ 
μόσιας Τάξης (Α'51). 

4. Τις διατάξεις του άρθρου 1 παρ. Β', εδάφ. 29 και 31 
της 7004/3/12-λε' από 10.8.1995 απόφασης του Υπουρ¬ 
γού Δημόσιας Τάξης «Μεταβίβαση αρμοδιοτήτων στο Γε¬ 
νικό Γραμματέα, τον Αρχηγό της Ελληνικής Αστυνομίας, 
τους Προϊσταμένους των Κλάδων και άλλα όργανα του 
Υπουργείου Δημόσιας Τάξης» (Β-724), όπως αυτή τροπο¬ 
ποιήθηκε με την 7004/3/12-μ από 9.10.1995 όμοια (Β'- 
865) και ισχύει. 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τοπική αρμοδιότητα. 

Ανακαθορίζεται η τοπική αρμοδιότητα των κατωτέρω 
Υπηρεσιών της Αστυνομικής Διεύθυνσης Αχαΐας, ως καο- 
λούθως: 

1. Β' Αστυνομικό Τμήμα Πατρών. 

Έδρα: Δήμος Πατρέων. 

Περιφέρεια: Περιλαμβάνει το Τμήμα του Δήμου Πα¬ 
τρέων που περικλείεται από τις κατωτέρω οδούς και ση¬ 
μεία και με όριο διαχωρισμού τον άξονα των οδών: Δια¬ 
σταύρωση των οδών Όθωνος Αμαλίας - Νόρμαν, Νόρμαν, 
Κόρινθου, 28ης Οκτωβρίου (Καρόλου), Σάμης, Αλσυλίου, 
δεξιά περίφραξη δασυλλίου μέχρι Παναχαϊδος Αθηνάς, 
δεξιά περιμετρικού τείχους Φρουρίου, Παπαδιαμαντο- 
πούλου, Κορύλλων, Πάροδος Γ2, Εισοδίων, 25ης Μαρτίου 
(Αγίου Γεωργίου), Δ. Γούναρη, Αλ. Υψηλάντου, Κανάρη, 
Αθαν. Διάκου, ακολουθεί τον τοίχο του κάτω μέρους της 
Πλατείας Υψηλών Αλωνίων, Αθαν. Διάκου, Παπαφλέσσα 
μέχρι παραλίας και στη συνέχεια παραλία μέχρι την οδό 
Νόρμαν. 

2. Γ' Αστυνομικό Τμήμα Πατρών. 

Έδρα: Δήμος Πατρέων. 

Περιφέρεια: Περιλαμβάνει το Τμήμα του Δήμου Πα¬ 
τρέων, που περικλείεται από τις κατωτέρω οδούς και ση¬ 


μεία και με όριο διαχωρισμού των μεν οδών τον άξονα, του 
δε χειμάρρου το μέσον της κοίτης: Τομή του Χειμάρρου 
Διακονιάρη στην οδό Καλαβρύτων, συνέχεια χείμαρρος 
Διακονιάρη, Μιχαήλ Ψελλοϋ, Μεσολογγίου, τοίχος του 
κάτω μέρους της Πλατείας Υψηλών Αλωνίων, Αθαν. Διά¬ 
κου, Κανάρη, Αλ. Υψηλάντου, Δ. Γούναρη, 25ης Μαρτίου 
(Αγίου Γεωργίου), Εισοδίων, Πάροδος Γ2, Κορύλλων, Πα- 
παδιαμαντοπούλου, τείχος του Φρουρίου (περιλαμβανο- 
μένου), Παναχαϊδος Αθηνάς, αριστερά περίφραξη δασυλ¬ 
λίου (περιμετρικά) μέχρι της ανωνύμου αγροτικής οδού 
(κτήμα ΜΗΛΙΑ), συνέχεια την οδό αυτή μέχρι φυλακίου 
ασυρμάτου Ο.Τ.Ε., κορυφογραμμή των λόφων μέχρι το 
σημείο που τέμνει την αγροτική οδό Άγιο Τρύφωνα στο 
κτήμα Νικολοπούλου Βασιλείου, συνέχεια δεξιά αγροτική 
οδό μέχρι το φρεάτιο υδρευτικού αγωγού χωρίων Ρωμα¬ 
νού - Βελουχιού, αριστερά την περίφραξη του Κωνσταντι- 
νοπούλειου Ιδρύματος, όρια ιδιοκτησίας Γηροκομείου, μέ¬ 
χρι την οδό Λυκοχορός (Είσοδος Κτήματος Μαραβέλλα 
Παναγιώτη) και συνέχεια την ατραπό περιμετρικά του νο¬ 
σοκομείου Νοσημάτων θώρακος, δημοτική οδό Γηροκο¬ 
μείου μπροστά στο σπίτι ΠΑΠΑΚΟΥ Ιωάννη, με όριο την 
αδρευτική τάφρο που υπάρχει μεταξύ οικίας και ατραπού, 
συνέχεια οδός Γηροκομείου, Γερβασίου Παρασκευο- 
πουύλου, Εγλυκάδος, Υπολοχαγού Δροσοπούλου πάρο¬ 
δος ΕΓ 4, Γιαννοπούλου, Καλαβρύτων μέχρι τομή Διακο¬ 
νιάρη στην οδό Καλαβρύτων. 

Άρθρο2. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαρτίου 1996 
Ο Αρχηγός 

ΑΘΑΝΑΣΙΟΣ ΒΑΣΙΛΟΠΟΥΛΟΣ 

ΕΘΝΙΚΟ ΤΥΠΟΤΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

> 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 223211 ΥΡΕΤ ΟΠ 

* ΡΑΧ 52 34 312 ] 

ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε.-Ε.Π.Ε. 5225761 

5230841 

Πληροφορίες δημοσιευμάτων λοιπών ΦΕΚ 5225713 

Πώληση Φ.Ε.Κ. 5239762 

Φωτοαντίγραφο παλαιών Φ.Ε.Κ. 5248141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε.-Ε.Π.Ε. 5248785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. με πληρωμή μέσω Δ.Ο.Υ. 5248320 

ΘΕΣΣΑΛΟΝΙΚΗ (031) 423955 

25ης Μαρτίου 21 Τ.Κ, 541 00 423956 

ΠΕΙΡΑΙΑΣ 4136402 

Νικήτα 6-8 Τ.Κ. 185 31 4171307 

ΠΑΤΡΑ (061) 271249 

Κορίνθου 327 Τ.Κ. 262 23 224581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21901 

ΚΟΜΟΤΗΝΗ (0531) 22637 

Δημοκρατίας 1 Τ,Κ. 691 00 26522 

ΤΙΜΗ ΦΥΛΛΩΝ - Μέχρι 16 σελίδες 100 δρχ. 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 16 σελίδες και άνω προσαύξηση 100 δρχ. ανάβσέλιδο ή μέρος αυτου 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 

ΤΑΠΕΤ 3512 

Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού ΝΠΔΔ) 

Παράρτημα (Πίνακες επιτυχόντων διαγωνισμών) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Προκηρύξεων Α.Σ.Ε.Π. 

30.000 δρχ. 

50.000 » 

10.000 · 

50.000 » 

25.000 » 

10.000 · 

5,000 - 

10,000 » 

3.000 » 

150.000 » 

10.000 » 

1.500 δρχ. 

2.500 * 

500 » 

2.500 » 

1.250 » 

500 » 

250 · 

500 » 

150 » 

7.500 » 

500 » 

ΠΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

120.000 » 

6.000 · 

* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού είναι διπλάσιες των παραπάνω αναφερομένων και μπορεί να στέλνονται με επιταγή και σε 
ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Καποδιστρίου 34 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού.μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Δήμοι και οι Κοινότητες πληρώνουν το μισό χρηματικό ποσό της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγε, την 31 η Δεκεμβρίου του ίδιου χρόνου. Δεν εγγρό- 
φονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

| Οι υπηρεσίες κοινού λειτουργούν καθημερινά από 08.00 Φως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








